
Program starostlivosti

národnej prírodnej rezervácie Sivá Brada
(časť územia európskeho významu SKUEV0105 Spišskopodhradské travertíny)

na obdobie rokov 2018 – 2027

1
Základné údaje

1.1 Číslo podľa štátneho zoznamu, ak je pridelené

Národná prírodná rezervácia Sivá Brada je evidovaná v štátnom zozname osobitne chránených častí prírody a krajiny pod číslom 670.

1.2 Príslušnosť k európskej sústave chránených území a územiam medzinárodného významu

Územie je súčasťou európskej sústavy chránených území Natura 2000. Výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“), bolo zaradené ako súčasť navrhovaného územia európskeho významu pod označením SKUEV0105 Spišskopodhradské travertíny (pôvodný názov – Travertíny pri Spišskom Podhradí). Rozhodnutím Komisie 2008/218/ES z 25. januára 2008 bol podľa smernice Rady 92/43/EHS z 21. mája 1992tc "z 21. mája 1992" o ochrane biotopov, voľne žijúcich živočíchov tc "o ochrane biotopov, voľne žijúcich živočíchov "a rastlín (ďalej len „smernica o biotopoch“) prijatý zoznam lokalít európskeho významu v alpskom biogeografickom regióne, ktorého súčasťou je aj predmetné územie. Nakoľko predmetné územie európskeho významu pozostáva z 9 samostatných polygónov, bude každý z nich vyhlasovaný a riešený ako samostatné chránené územie.

Územie nie je prekryté so žiadnym existujúcim chráneným vtáčím územím. Územie je v ochrannom pásme lokality svetového dedičstva UNESCO Levoča, Spišský hrad a pamiatky okolia.
1.3 Kategória a názov územia

Kategória: národná prírodná rezervácia (NPR)
Názov územia: Sivá Brada
Názov bol štandardizovaný rozhodnutím Úradu geodézie, kartografie a katastra Slovenskej republiky č. P-189/1984 zo 4. 7. 1984.
1.4 Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu

Územie bolo vyhlásené úpravou Ministerstva kultúry Slovenskej socialistickej republiky č. 9146/1979-OP z 30. 11. 1979. Územie má na základe vyhlášky Krajského úradu životného prostredia v Prešove č. 5/2004 zo 14. 5. 2004, s účinnosťou od 15. 5. 2004, platný 4. stupeň ochrany.
1.5 Celková výmera chráneného územia a jeho ochranného pásma

Celková výmera národnej prírodnej rezervácie pri vyhlásení bola 19,5472 hektára. Ochranné pásmo národnej prírodnej rezervácie sa nevymedzuje. Je ním v zmysle § 17 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) územie do vzdialenosti 100 m smerom von od hranice NPR a platí v ňom tretí stupeň ochrany.
1.6 Súčasný stav predmetu ochrany

1.6.1 Prírodné pomery

Národná prírodná rezervácia Sivá Brada sa nachádza v Prešovskom kraji, v okrese Levoča.
Chránené územie sa nachádza v geomorfologickom celku Hornádska kotlina a jej podcelku Podhradská kotlina, v nadmorskej výške 455 – 502,8 m n. m..
Z geologického a geomorfologického hľadiska je Sivá Brada pozoruhodným výtvorom. Predstavuje najmladšiu travertínovú kopu. Ložek a Prošek (1957) datujú jej vznik do postglaciálneho obdobia. Vznik Sivej Brady bol viazaný na minerálne pramene vznikajúce na zlomových líniách, prebiehajúcich vo veľkých hĺbkach geologického podložia. To je tvorené hrubými vrstvami pieskovcov, zlepencov a bridlíc – usadeninami paleogénneho mora (flyš, hutianske a zuberské súvrstvie) s numulitovými vápencami v podloží, ktoré obohacujú podzemné vody o vápenatú zložku. Tá sa po výstupe na zemský povrch vyzráža vo forme travertínu. Na rozdiel od ostatných travertínových útvarov je kopa Sivej Brady stále činná, o čom svedčí pomalý rast kopy.

Ivan (1943) uvádza z r. 1941 štrnásť činných prameňov. V súčasnej dobe sú upravené 2 pramene na okraji rezervácie. Z prameňov sa vyzrážaný travertín ukladá v tenkých vrstvách do jazykovitých útvarov a kaskád, ktoré dali kope meno. Časť vody, stekajúca zo svahov kopy odteká do slatiniska v západnej časti lokality, kde sa v častiach so stojacou vodou nezarastenou vegetáciou, dá sledovať tvorba penovca.

Zaujímavým útvarom kopy bolo jazierko na jej vrchole, v priemere asi 1 m, hlboké cca 20 – 30 cm, so stálou erupciou CO2 a H2S, ktoré však zaniklo. Na severovýchodnom úpätí kopy Sivej Brady bol urobený umelý vrt, z ktorého voľne vyteká podzemná voda. Voda vytekajúca z prameňov má teplotu 19 – 21 °C a pH 7,1 až 7,4, ďalej od prameňov sa pH zvyšuje až na 8,2. Sedimentácia travertínu je tu rýchla, na kľudnejších miestach sa priamo na vodnej hladine prameňa tvorí tenká kôra zrazeného vápnika. Vedľajším produktom vzniku travertínu je únik plynov, najmä CO2 a H2S, ktoré sa hromadia pod povrchom okolitého terénu v kaverne prameňa, čo je príčinou častého úhynu bezstavovcov a drobných stavovcov.

Z hľadiska základných morfoštruktúr leží územie na vrásovoblokovej fatransko-tatranskej morfoštruktúre, v negatívnej morfoštruktúre (priekopové prepadliny a morfologické depresie kotlín). Z hľadiska typu erózno-denudačného tvorí reliéf tohto územia reliéf kotlinových pahorkatín. Z hľadiska morfologicko-morfometrických typov leží územie v mierne členitej pahorkatine.

Územie sa nachádza v mierne teplom, mierne vlhkom dolinovom/kotlinovom okrsku so studenou zimou mierne teplej oblasti, charakterizovanom priemerným počtom letných dní (s denným maximom teploty vzduchu ≥ 25 °C) za rok menej ako 50, s teplotami v januári do -5 °C a v júli nad 16 °C.

Územie sa nachádza v oblasti s výskytom kambizemí modálnych a kultizemných nasýtených, sprievodných kambizemí pseudoglejových, zo zvetralín pieskovcovo-ílovcových hornín (flyš). Samotná travertínová kopa je pokrytá pôdami typu terra rosa. Pôdy sú hlinité až ílovito-hlinité, neskeletnaté až slabo kamenité (0 – 20 %), s vlhkým vlhkostným režimom.
Územie leží v povodí Hornádu, odvodňované je potokom Margecianka, ktorý je prítokom potoka Branisko a potokom Branisko, ktorý je prítokom Hornádu.

Flóra

Podľa fytogeografického členenia Slovenska patrí územie do oblasti západokarpatskej flóry (Carpaticum occidentale), v ktorej leží v obvode flóry vnútrokarpatských kotlín (Intercarpaticum) a jeho fytogeografickom okrese Podtatranské kotliny, podokres Spišské kotliny. Z hľadiska fytogeograficko-vegetačného členenia patrí územie do ihličnatej zóny, okresu Hornádska kotlina.

Potenciálne by vegetáciu územia tvorili karpatské dubovo-hrabové lesy, na úpätí kopy aj prechodné rašeliniská. Súčasnú vegetáciu tvoria biotopy európskeho významu Sl2 (1340*) Karpatské travertínové slaniská, Pi5 (6110*) Pionierske porasty na plytkých karbonátových a bázických substrátoch zväzu Alysso-Sedion albi, Tr1 (6210) Suchomilné travinno-bylinné a krovinové porasty na vápnitom podloží, Tr1.1 (6210*) Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae, Tr5 (6190) Suché a dealpínske travinno-bylinné porasty, Lk1 (6510) Nížinné a podhorské kosné lúky a biotop národného významu Lk6 Podmáčané lúky horských a podhorských oblastí. Z ďalších biotopov sa tu vyskytujú aj Kr7 Trnkové a lieskové kroviny, Lk11 Trstinové spoločenstvá mokradí (Phragmition) a X4 Teplomilná ruderálna vegetácia mimo sídel.
Lokalita predstavuje rozsiahle plochy mokradných spoločenstiev s výskytom druhov národného významu z nižších rastlín mach prútnik Marratov (Bryum marratii), z vyšších prvosienka pomúčená (Primula farinosa), všivec močiarny (Pedicularis palustris), sivuľka prímorská (Glaux maritima), zemežlč pobrežná slatinná (Centaurium littorale ssp. uliginosum), hadomor maloúborový (Scorzonera parviflora), skorocel prímorský (Plantago maritima), barička prímorská (Triglochin maritima), páperec nízky (Trichophorum pumilum), ostrica oblastá (Carex diandra), vstavačovec májový (Dactylorhiza majalis) a ďalších vzácnych druhov ako bielokvet močiarny (Parnassia palustris), valeriána celistvolistá (Valeriana simplicifolia), púpava močiarna (Taraxacum limosum), ostrica vzdialená (Carex distans), ostrica žltá (Carex flava), ostrica dvojradová (Carex disticha), škripiniec dvojbliznový (Schoenoplectus tabernaemontani), bahnička jednoplevová (Eleocharis uniglumis), barička močiarna (Triglochin palustre) a plochy mezofilných a xerotermných travinno-bylinných spoločenstiev s výskytom druhu európskeho významu poniklec slovenský (Pulsatilla slavica), druhov národného významu tarica horská Brymova (Alyssum montanum ssp. brymii), popolavec oranžový (Tephroseris aurantiaca), päťprstnica obyčajná (Gymnadenia conopsea), vstavač obyčajný (Orchis morio), vstavač ploštičný (Orchis coriophora), žltuška jednoduchá (Thalictrum simplex), hadomor purpurový (Scorzonera purpurea) a ďalších vzácnych, významných a ohrozených druhov ako kozinec dánsky (Astragalus danicus), astra spišská (Aster amelloides), hlaváčik letný (Adonis aestivalis), iskerník veľhorský (Ranunculus breyninus), zemežlč menšia rakúska (Centaurium erythraea ssp. austriaca), veternica lesná (Anemone sylvestris), kručinka farbiarska poľná (Genista tinctoria ssp. campestris), zdravienok jarný (Odontites vernus), horec krížatý (Gentiana cruciata), horček horký pravý (Gentianella amarella ssp. amarella), horček žltkastý karpatský (Gentiana lutescens ssp. carpatica), pahorec brvitý (Gentianopsis ciliata), margaréta panónska (Leucanthemum margaritae), ľan rakúsky (Linum austriacum), chlpánik vrcholíkatý (Pilosella cymosa), iskerník pahorský (Ranunculus pseudomontanus), devätorníkovec skalný (Rhodax rupifragus), silenka donská Sillingerova (Silene donetzica ssp. sillingerii), tavoľník prostredný (Spiraea media), svíb južný (Swida australis), fialka skalná (Viola rupestris), nezábudka úzkolistá (Myosotis stenophylla), silenka uškatá (Silene otites), zvonček karpatský (Campanula carpatica), bezkolenec belasý (Molinia caerulea), ktoré sa dlhodobou hospodárskou činnosťou človeka vytvorili a udržali na plochách pôvodných spoločenstiev vo východnej časti Hornádskej kotliny.

Územie je súčasťou rozsiahleho koridoru bioty na rozhraní Hornádskej kotliny a Levočských vrchov, ktorým recentne prenikajú do vnútra Karpát panónske prvky.

Fauna

Územie spadá do priestoru zoogeografickej provincie Karpaty, vonkajšieho obvodu oblasti Západných Karpát a jeho podtatranského okrsku. Zoogeografické členenie sa delí na dva biocykly. V terestrickom biocykle patrí chránené územie do podkarpatského úseku provincie listnatých lesov, v limnickom biocykle patrí do slanskej časti potiského okresu severopontického úseku pontokaspickej provincie.

Z bezstavovcov je v území významný výskyt druhu európskeho významu pimprlík mokradný (Vertigo angustior). Z druhov národného významu sa vyskytuje slimák žltkastý (Helix lutescens), modlivka zelená (Mantis religiosa), z chrobákov májka obyčajná (Meloe proscarabeus), z motýľov vidlochvost ovocný (Iphiclides podalirius). Z ďalších významných druhov bezstavovcov sa vyskytuje mäkkýš pikulík bucľatý (Pupilla alpicola), pavúk križiak pásavý (Argiope bruennichi), ostrôžka (Javesella salina), z dvojkrídlovcov bránivka menlivá (Stratiomys chamaeleon). Z obojživelníkov sa vyskytujú druhy národného významu ropucha obyčajná (Bufo bufo), ropucha zelená (Pseudepidalea viridis), mlok obyčajný (Triturus vulgaris), z plazov druhy národného významu jašterica obyčajná (Lacerta agilis), jašterica živorodá (Lacerta vivipara), slepúch lámavý (Anguis fragilis), užovka obojková (Natrix natrix), užovka hladká (Coronella austriaca).
Z vtákov sa tu vyskytuje viacero druhov spevavcov, z druhov európskeho významu strakoš červenochrbtý (Lanius collurio), z druhov národného významu strnádka trsťová (Emberiza schoeniclus), svrčiak riečny (Locustella fluviatilis), fúzatka trsťová (Panurus biarmicus). Z dravcov tu lovia druhy národného významu myšiak hôrny (Buteo buteo), kaňa močiarna (Circus aeruginosus), sokol lastovičiar (Falco subbuteo) a sokol myšiar (Falco tinnunculus), významný je výskyt druhov národného významu prepelice poľnej (Coturnix coturnix) a jarabice poľnej (Perdix perdix).
Z cicavcov sa z druhov európskeho významu v území nepravidelne vyskytuje syseľ pasienkový (Spermophilus citellus), z druhov národného významu jež (Erinaceus concolor), piskor obyčajný (Sorex araneus), bielozúbka bielobruchá (Crocidura leucodon), lasica obyčajná (Mustela nivalis), hranostaj čiernochvostý (Mustela erminea).

1.6.2 Stručný opis predmetu ochrany

Lokalita Sivá Brada predstavuje morfologicky výraznú travertínovú kopu, najmladšiu v systéme travertínových kôp v okolí Spišského Podhradia, s doznievajúcimi procesmi výverov, ktoré podmienili vznik travertínu, s komplexom vzájomne sa prelínajúcich biotopov teplomilnej a mezofilnej lúčnej vegetácie a rozsiahlych mokradných a halofytných spoločenstiev na travertínoch Hornádskej kotliny. Územie je súčasťou rozsiahleho koridoru bioty na rozhraní Hornádskej kotliny a Levočských vrchov, ktorým recentne prenikajú do vnútra Karpát panónske prvky.

Predmetom ochrany chráneného územia sú biotopy európskeho významu uvedené v tabuľke č. 1 a biotopy druhov európskeho významu poniklec slovenský (Pulsatilla slavica) a pimprlík mokradný (Vertigo angustior).
Tab. č. 1 Biotopy európskeho významu
	Biotopy európskeho významu

	Kód biotopu
	Kód Natura
	Názov biotopu

	Sl2
	1340*
	Karpatské travertínové slaniská

	Pi5
	6110*
	Pionierske porasty zväzu Alysso-Sedion albi na plytkých karbonátových a bázických substrátoch

	Tr1
	6210
	Suchomilné travinno-bylinné a krovinové porasty na vápnitom podloží

	Tr1.1
	6210*
	Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae

	Tr5
	6190
	Suché a dealpínske travinno-bylinné porasty

	Lk1
	6510
	Nížinné a podhorské kosné lúky


Prioritné biotopy európskeho významu sú označené hviezdičkou (*) za kódom Natura.

1.6.3 Hodnotenie stavu predmetu ochrany, stanovenie priorít ochrany

Pre biotopy európskeho významu sa uvádza stručné slovné hodnotenie ich stavu v území národnej prírodnej rezervácie Sivá Brada, ktoré vychádza z terénneho poznania lokality. Pre nelesné biotopy európskeho významu boli vypracované hodnotiace tabuľky priaznivého stavu zachovania podľa publikácie Polák, P., Saxa, A. (2005): Priaznivý stav biotopov a druhov európskeho významu.
V nasledujúcich tabuľkách je hodnotenie biotopov a druhov európskeho významu. Hodnotenie stavu predmetu ochrany je základným rámcom pre stanovenie cieľov starostlivosti.
Tab. č. 2 Hodnotenie stavu biotopov európskeho významu v celom SKUEV0105 Spišskopodhradské travertíny
	Kód biotopu
	Reprezentatívnosť biotopu v území
	Relatívna rozloha biotopu v území
	Zachovalosť biotopu v území
	Stav biotopu
	Stav biotopu v rámci bioregiónu
	Bioregión
	Cieľ ochrany v rámci územia
	Priorita

	1340*
	A
	C
	B
	B
	U2
	Alpský
	Nutné zlepšenie stavu v území
	Vysoká

	6110*
	A
	C
	B
	B
	FV
	Alpský
	Nutné udržanie stavu v území
	Nízka

	6190
	A
	C
	B
	B
	FV
	Alpský
	Nutné udržanie stavu v území
	Nízka

	6210
	A
	C
	B
	B
	U1
	Alpský
	Nutné zlepšenie stavu v území
	Stredná

	6210*
	A
	C
	B
	B
	U1
	Alpský
	Nutné zlepšenie stavu v území
	Stredná

	6510
	C
	C
	C
	C
	FV
	Alpský
	Nutné udržanie stavu v území
	Nízka


Vysvetlivky k tabuľke:

priaznivý stav: A – výborný, B – dobrý, nepriaznivý stav: C – narušený, D – nevyhovujúci

FV – priaznivý, nepriaznivý: U1 – nevyhovujúci, U2 – zlý (Polák, Saxa, 2005)
Tab. č. 3 Hodnotenie stavu druhov európskeho významu v celom SKUEV0105 Spišskopodhradské travertíny
	Bioregión
	Druh
	Relatívna početnosť v území 
	Zachovalosť populácie v území 
	Stav izolovanosti populácie v území 
	Celkový stav populácie v území 
	Stav druhu na úrovní biogeografického regiónu
	Cieľ ochrany v rámci územia
	Priorita

	Alpský
	Pulsatilla slavica
	A
	A
	C
	A
	U1
	Nutné udržanie stavu v území
	Stredná

	Alpský
	Vertigo angustior
	C
	B
	C
	B
	FV
	Nutné udržanie stavu v území
	Nízka


Vysvetlivky k tabuľke:

priaznivý stav: A – výborný, B – dobrý, nepriaznivý stav: C – narušený, D – nevyhovujúci

FV – priaznivý, nepriaznivý: U1 – nevyhovujúci, U2 – zlý (Polák, Saxa, 2005)

Hodnotenie v tabuľkách je spracované celé územie SKUEV0105 Spišskopodhradské travertíny, preto sa môže líšiť od hodnotenia v lokalite Sivá Brada.

Hodnotenie stavu biotopov európskeho významu:

1340* – Karpatské travertínové slaniská (Sl2)
Existencia tohto biotopu je závislá na vyhovujúcej poľnohospodárskej činnosti. Je ohrozený zarastaním tŕstím, kvôli čomu je v území časť plôch v nepriaznivom stave.
6110* – Pionierske porasty zväzu Alysso-Sedion albi na plytkých karbonátových a bázických substrátoch (Pi5)

Limitujúcim faktorom je dostatočný výskyt odkrytých, skalnatých plôch, s drobnou sutinou. V priebehu sukcesie je vytláčaný zapojenými travinobylinnými porastmi. Nenarušené porasty sú vzácne. Väčšina lokalít je sústredená na obnažených okrajoch planiny travertínovej kopy a je na hranici priaznivého a nepriaznivého stavu.

6190 – Suché a dealpínske travinno-bylinné porasty (Tr5)
Porasty primárneho bezlesia vyskytujúce sa na skalnatých svahoch, skalných stupňoch a teraskách, ktoré sa vyvíjajú bez zásahu človeka. Nenarušené porasty charakterizuje stabilizovaný travino-bylinný porast s dominanciou Carex humilis, Festuca pallens, Festuca tatrae, Sesleria albicans. V území je v priaznivom stave.
6210 – Suchomilné travinno-bylinné a krovinové porasty na vápnitom substráte (Tr1)
Existencia tohto biotopu je závislá na vyhovujúcej poľnohospodárskej činnosti, ktorá v území absentuje. Je ohrozený expanziou vysokých tráv a zarastaním kríkmi a drevinami.
6210* – Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae (Tr1.1)
Biotop totožný s predchádzajúcim, odlišnosť spočíva v existencii významnej populácie vstavača ploštičného (Orchis coriophora), ktorý tu má populáciu desiatok jedincov. V území je v priaznivom stave.
6510 – Nížinné a podhorské kosné lúky (Lk1)
Ďalší lúčny biotop v území, závislý od režimu poľnohospodárskeho využívania. V lokalite predstavuje degradačné štádium suchomilných biotopov a je v rôznom (prevažne nevyhovujúcom) stave zachovania, starostlivosť nemá zabezpečenú.
Hodnotenie stavu druhov európskeho významu:
Poniklec slovenský (Pulsatilla slavica)
Druh sa v území vyskytuje krátkodobo, hoci je predpoklad, že sa v minulosti v území vyskytoval. Napriek lokálnosti výskytu má v území dobré podmienky a je v priaznivom stave.
Pimprlík mokradný (Vertigo angustior)
Druh je v území viazaný najmä na vlhkomilné spoločenstvá. V území má vhodné podmienky a je v priaznivom stave.

V súčasnosti má najväčší vplyv na územie upustenie od primeraného poľnohospodárskeho využívania územia, čoho dôsledkom sú nežiaduce zmeny v rastlinných a živočíšnych spoločenstvách a postupné zarastanie častí lokality tŕstím, krovinami či inváznymi bylinami.

1.6.4 Hodnotenie ďalších osobitných záujmov ochrany prírody a krajiny v území

Osobitný záujem ochrany prírody si zaslúžia niektoré druhy spoločenstiev územia, dokazujúce recentný koridor šírenia teplomilných druhov rastlín a živočíchov na styku Hornádskej kotliny a Levočských vrchov a postavenie travertínových lokalít v okolí Spišského Podhradia v ňom. V území NPR Sivá Brada sa nachádza aj biotop národného významu Lk6 Podmáčané lúky horských a podhorských oblastí, biotopy druhov rastlín národného významu prútnik Marratov (Bryum marratii), prvosienka pomúčená (Primula farinosa), všivec močiarny (Pedicularis palustris), sivuľka prímorská (Glaux maritima), zemežlč pobrežná slatinná (Centaurium littorale ssp. uliginosum), hadomor maloúborový (Scorzonera parviflora), skorocel prímorský (Plantago maritima), barička prímorská (Triglochin maritima), páperec nízky (Trichophorum pumilum), ostrica oblastá (Carex diandra), vstavačovec májový (Dactylorhiza majalis), tarica horská Brymova (Alyssum montanum ssp. brymii), popolavec oranžový (Tephroseris aurantiaca), päťprstnica obyčajná (Gymnadenia conopsea), vstavač obyčajný (Orchis morio), vstavač ploštičný (Orchis coriophora), žltuška jednoduchá (Thalictrum simplex), hadomor purpurový (Scorzonera purpurea), biotopy druhov živočíchov národného významu slimák žltkastý (Helix lutescens), modlivka zelená (Mantis religiosa), májka obyčajná (Meloe proscarabeus), vidlochvost ovocný (Iphiclides podalirius), ropucha obyčajná (Bufo bufo), ropucha zelená (Pseudepidalea viridis), mlok obyčajný (Triturus vulgaris), jašterica obyčajná (Lacerta agilis), jašterica živorodá (Lacerta vivipara), slepúch lámavý (Anguis fragilis), užovka obojková (Natrix natrix), užovka hladká (Coronella austriaca), jež (Erinaceus concolor), piskor obyčajný (Sorex araneus), bielozúbka bielobruchá (Crocidura leucodon), lasica obyčajná (Mustela nivalis), hranostaj čiernochvostý (Mustela erminea).
Z vtákov sa tu vyskytuje viacero druhov spevavcov, z druhov národného významu strnádka trsťová (Emberiza schoeniclus), svrčiak riečny (Locustella fluviatilis), fúzatka trsťová (Panurus biarmicus). Z dravcov tu lovia druhy národného významu myšiak hôrny (Buteo buteo), kaňa močiarna (Circus aeruginosus), sokol lastovičiar (Falco subbuteo) a sokol myšiar (Falco tinnunculus), významný je výskyt druhov národného významu prepelice poľnej (Coturnix coturnix) a jarabice poľnej (Perdix perdix).
Územie NPR Sivá Brada je s ďalšími významnými druhmi halofytnej a mokraďnej flóry ako bielokvet močiarny (Parnassia palustris), valeriána celistvolistá (Valeriana simplicifolia), púpava močiarna (Taraxacum limosum), ostrica vzdialená (Carex distans), ostrica žltá (Carex flava), ostrica dvojradová (Carex disticha), škripiniec dvojbliznový (Schoenoplectus tabernaemontani), bahnička jednoplevová (Eleocharis uniglumis), barička močiarna (Triglochin palustre) a druhmi teplomilnej vegetácie ako kozinec dánsky (Astragalus danicus), astra spišská (Aster amelloides), hlaváčik letný (Adonis aestivalis), iskerník veľhorský (Ranunculus breyninus), zemežlč menšia rakúska (Centaurium erythraea ssp. austriaca), veternica lesná (Anemone sylvestris), kručinka farbiarska poľná (Genista tinctoria ssp. campestris), zdravienok jarný (Odontites vernus), horec krížatý (Gentiana cruciata), horček horký pravý (Gentianella amarella ssp. amarella), horček žltkastý karpatský (Gentiana lutescens ssp. carpatica), pahorec brvitý (Gentianopsis ciliata), margaréta panónska (Leucanthemum margaritae), ľan rakúsky (Linum austriacum), chlpánik vrcholíkatý (Pilosella cymosa), iskerník pahorský (Ranunculus pseudomontanus), devätorníkovec skalný (Rhodax rupifragus), silenka donská Sillingerova (Silene donetzica ssp. sillingerii), tavoľník prostredný (Spiraea media), svíb južný (Swida australis), fialka skalná (Viola rupestris), nezábudka úzkolistá (Myosotis stenophylla), silenka uškatá (Silene otites), zvonček karpatský (Campanula carpatica), bezkolenec belasý (Molinia caerulens) významnou lokalitou halofytnej a teplomilnej vegetácie travertínových lokalít v okolí Spišského Podhradia.

1.7 Výsledky komplexného zisťovania stavu lesa

Lesné porasty a pozemky sa v území NPR Sivá Brada nenachádzajú. Kapitola sa preto nespracováva.
2 Socioekonomické pomery (využívanie územia a jeho okolia), pozitívne a negatívne faktory

Národná prírodná rezervácia Sivá Brada slúži okrem dominantnej funkcie ochrany prírody danej zákonom č. 543/2002 Z. z. aj ďalším aktivitám. K najvýznamnejším patrí poľnohospodárstvo.
2.1 Historický kontext

2.1.1 Vývoj ochrany prírody

Územie bolo vyhlásené úpravou Ministerstva kultúry Slovenskej socialistickej republiky č. 9146/1979-OP z 30. 11. 1979, toto vymedzenie chráneného územia však bolo nedostatočné a zbytočne zahŕňalo aj plochy parkoviska, priľahlej štátnej cesty E18 a veľký kus ornej pôdy, na druhej strane neboli do územia rezervácie zahrnuté cenné plochy slanísk na východnom úpätí travertínovej kopy. Územie má na základe vyhlášky Krajského úradu životného prostredia v Prešove č. 5/2004 zo 14. 5. 2004, s účinnosťou od 15. 5. 2004, platný 4. stupeň ochrany.
2.1.2 Vývoj poľnohospodárstva

V území vždy dominovalo lúčne hospodárstvo a pasienkárstvo, orné pôdy sa nachádzali len v okrajových častiach. Lúky vznikali najmä na menej strmých plochách, kým na strmších častiach svahov travertínovej kopy prevládalo pasenie. Poľnohospodárske využitie lokality ustalo, suchšie časti podliehajú degradácii vplyvom prevládnutia vysokých tráv, kríčkov a náletových drevín, zamokrené časti zarastajú tŕstím. Na historických snímkach dobre vidno, že pôvodná krajinná štruktúra lokality bola prakticky zachovaná dodnes, plocha travertínovej kopy nebola nikdy predmetom parcelácie, obhospodarovala sa ako súvislá plocha uprostred rozparcelovanej poľnohospodárskej krajiny, ktorá zasahovala len na plochu slaniska na západnom úpätí kopy. Ide o plochy mezofilných a suchomilných biotopov Lk1 Nížinné a podhorské kosné lúky s plochami biotopov Kr7 Trnkové a lieskové kroviny, plochy biotopov Tr1 Suchomilné travinno-bylinné a krovinové porasty na vápnitom substráte, Tr1.1 Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae, Tr5 Suché a dealpínske travinno-bylinné porasty a Pi5 Pionierske porasty zväzu Alysso-Sedion albi na plytkých karbonátových a bázických substrátoch a vlhkomilných biotopov Sl2 Karpatské travertínové slaniská a Lk6 Podmáčané lúky horských a podhorských oblastí, ktoré patria k najcennejším častiam chráneného územia. V posledných rokoch došlo zo strany Štátna ochrana prírody Slovenskej republiky (ŠOP SR) – Správa NP Slovenský raj na ploche travertínovej kopy k viacnásobnému výrubu náletových drevín a príprave plôch na pastvu dobytka, na časti vlhkomilných biotopov na východnom a západnom úpätí kopy zabezpečuje ŠOP SR už niekoľko rokov kosenie plôch za účelom potláčania tŕstia a obnovy pôvodných spoločenstiev, v posledných rokoch došlo aj k jednorazovému koseniu tŕstia na rozsiahlych plochách na západnom úpätí kopy.

Obr. 1: Chránené územie v súčasnosti a v 50-tych rokoch minulého storočia

2.1.3 Vývoj turistiky

Územie bolo dlhodobo predmetom záujmu návštevníkov najmä kvôli existencii dnes už zaniknutých kúpeľov, tento záujem sa neskôr pretransformoval aj do záujmu zo strany turistov, územím vedie turistická trasa, totožná s trasou náučného chodníka, vybudovaného v osemdesiatych rokoch 20. storočia. Lokalita bola využívaná najmä na individuálny odber minerálnej vody, v sedemdesiatych rokoch minulého storočia tu bolo kvôli tomu vybudované parkovisko, donedávna podmieňujúce vysokú návštevnosť a znečisťovanie územia, čo však v súvislosti s uzavretím parkoviska a znížením premávky na priľahlej ceste E18 po vybudovaní diaľnice D1 ustalo.

2.2 Stručný opis aktuálneho stavu

2.2.1
Ochrana prírody
V súčasnosti je územie NPR súčasťou európskej sústavy chránených území Natura 2000, ktorej vymedzenie presahuje hranice NPR. Z tohto dôvodu treba zabezpečiť spracovanie projektu a vyhlásenie územia podľa vymedzenia územia európskeho významu a následne aktualizovať program starostlivosti o toto územie.

2.2.2
Poľnohospodárstvo
Celková výmera poľnohospodárskych pozemkov v národnej prírodnej rezervácii je 19,5472 ha. Tvoria 100 % územia NPR Sivá Brada a nachádzajú sa tu trvalé trávne porasty, ostatné plochy, okrajovo aj orná pôda.

Územie bolo dlhodobo neobhospodarované, malú časť halofytných porastov v rámci ich záchrany a obnovy kosila posledných 10 rokov dvakrát ročne Správa NP Slovenský raj. Územie je majetkom súkromných vlastníkov Šimko Milan a Alena, Krompachy, v menšej miere aj ďalších súkromných vlastníkov, mesta Spišské Podhradie, Rímskokatolíckej cirkvi, Biskupstva Spišské Podhradie a Slovenského pozemkového fondu, Bratislava. Tomáš Šimko začal na časti mezofilných a suchomilných biotopov hospodáriť formou pasenia dobytka, v území má vytvorený kultúrny diel LPIS. Agrofarma Jablonov začala hospodáriť na zvyšnej časti územia, v území má vytvorený kultúrny diel LPIS.
2.2.3
Rekreácia a šport 

Územie je z hľadiska rekreácie a športu atraktívne. Územím vedie turistická trasa, totožná s trasou náučného chodníka, v súčasnosti nefunkčného, nedávno bola vybudovaná aj trasa krížovej cesty v rámci projektu Spišský Jeruzalem, zasahujúca čiastočne do územia NPR.
2.2.4
Poľovníctvo a rybárstvo
Územie NPR leží v poľovnom revíri Lipa. Hlavnou poľovnou zverou je jeleň lesný (Cervus elaphus) a srnec lesný (Capreolus capreolus), v menšej miere sa tu poľuje aj na sviňu divú (Sus scrofa). Z ďalších druhov poľovnej zveri, na ktorú je povolené poľovať, treba spomenúť vlka dravého (Canis lupus) a kunu lesnú (Martes martes). V území so štvrtým stupňom ochrany je v súvise s poľovníctvom zakázané v zmysle § 14 ods. 1 písm. i) zákona č. 543/2002 Z. z. organizovať spoločné poľovačky.
2.3.
Návrh zásad a opatrení využívania územia a jeho okolia z hľadiska cieľov ochrany

Cieľom správneho obhospodarovania biotopov Natura 2000 je priviesť ich do tzv. priaznivého stavu alebo udržať ich v ňom. Za priaznivý stav biotopov sa považuje taký stav, keď

-
výmera biotopu je stabilná (prinajmenšom neklesá), prípadne sa zvyšuje,

-
stav jeho typických druhov je priaznivý (nezhoršuje sa), prípadne sa zlepšuje,

-
štruktúra a funkcie biotopu sú zachované.

K zabezpečeniu cieľov ochrany slúži diferenciácia územia na ekologicko-funkčné priestory. Ekologicko-funkčné priestory (ďalej len „EFP“) sú vymedzené na základe zoskupenia ekologicky príbuzných biotopov a ich rovnakého hospodárskeho a socioekonomického využívania. EFP je charakterizovaný homogenitou ekologických podmienok a jednotným funkčným zameraním z hľadiska cieľov ochrany prírody, pričom je v území priestorovo opakovateľnou jednotkou s podrobne určeným typom základnej starostlivosti. Na území národnej prírodnej rezervácie Sivá Brada sa vyčleňujú tri EFP. Ich prehľad a ďalšie podrobnosti sú uvedené v tabuľke.
Tab. č. 4 Prehľad EFP
	Kód EFP
	Názov EFP
	Prehľad biotopov patriacich do EFP
	Špecifické socioekonomické využitie územia

	EFP1
	Trvalé trávne porasty s extenzívnym využívaním
	Pi5 Pionierske porasty zväzu Alysso-Sedion albi na plytkých karbonátových a bázických substrátoch

Kr7 Trnkové a lieskové kroviny
Tr1 Suchomilné travinno-bylinné a krovinové porasty na vápnitom podloží

Tr1.1 Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae
Tr5 Suché a dealpínske travinno-bylinné porasty
Lk1 Nížinné a podhorské kosné lúky
	Občasný výrub drevín a krov, pasenie, plocha s Tr1.1 alternatívne občasné kosenie

	EFP2
	Vlhkomilné a halofytné porasty
	Sl2 Karpatské travertínové slaniská
Lk6 Podmáčané lúky horských a podhorských oblastí
	Dobré plochy bez zásahu, na degradovaných 1 až 2-krát mulčovanie, kosenie, príp. pasenie

	EFP3
	Tŕstie
	Lk11 Trstinové spoločenstvá mokradí (Phragmition)
	Bez zásahu, prípadné neskoré kosenie


Charakteristika jednotlivých ekologicko-funkčných priestorov:

EFP1 – Trvalé trávne porasty s extenzívnym využívaním (výmera 12,49 ha)
Travinno-bylinné porasty s prirodzeným druhovým zložením. Ide o porasty biotopu Nížinné a podhorské kosné lúky na miernejších svahoch s hlbšou pôdou, na plytších pôdach a obnaženom substráte Pionierske porasty na plytkých karbonátových a bázických substrátoch zväzu Alysso-Sedion albi, Suchomilné travinno-bylinné a krovinové porasty na vápnitom podloží, Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae, Suché a dealpínske travinno-bylinné porasty. V minulosti boli raz ročne kosené, prípadne pasené, v súčasnosti sú nevyužívané.
EFP2 – Vlhkomilné a halofytné porasty (výmera 2,46 ha)
Halofytné a vlhkomilné porasty biotopov Karpatské travertínové slaniská a Podmáčané lúky horských a podhorských oblastí, v území sa vyskytujú v dobrom a degradovanom stave. Najmä degradované štádiá, zarastené tŕstím, vyžadujú intenzívnu starostlivosť pre obnovu.
EFP3 – Tŕstie (výmera 1,96 ha)
Plochy na západnom okraji NPR, dlhodobo zarastené tŕstím, sú bez funkčného využitia, ponechané na samovývoj, prípadne neskoré kosenie s ohľadom na hniezdiace vtáky v trstine.
Základom pre podrobnejšie určenie režimu starostlivosti o biotopy a druhy sú manažmentové modely (rámcové opatrenia starostlivosti):
Pionierske porasty

6110* Pionierske porasty zväzu Alysso-Sedion albi na plytkých karbonátových a bázických substrátoch (Pi5)
· Pomiestne mozaikové narúšanie vegetačného krytu v miestach, kde sa vytvára zapojená vegetácia na úkor pionierskych porastov. Je možná aj extenzívna, prípadne náhodná pastva oviec alebo kôz v minimálnom zaťažení (0,3 VDJ/ha) raz za 3 – 5 rokov.

· Odstraňovanie sukcesných drevín alebo umelých výsadieb nepôvodných druhov drevín na lokalite v jesennom až zimnom období (výrubom).
· Najhodnotnejšie biotopy môžu byť zabezpečené (ochránené) pred nadmerným zošľapom a poškodzovaním (napr. v okolí turistických chodníkov). 
Teplo a suchomilné travinno-bylinné porasty
6210 Suchomilné travinno-bylinné a krovinové porasty na vápnitom substráte (Tr1)

6190 Suché a dealpínske travinno-bylinné porasty (Tr5)

· Vyhovuje  extenzívna pastva oviec, kôz, na miernejších svahoch aj dobytka, v zaťažení 0,3 – 0,6 VDJ/ha v termíne od apríla (prípadne od konca apríla) do júna. Pastva má byť na lokalite rovnomerne rozložená. Ak bola lokalita v jarných mesiacoch pokosená, je vhodné jej dopásanie v lete a na jeseň.
· Košarovanie sa neodporúča.
· Kosenie v prípade xerotermnejších lokalít na strmších svahoch je možné realizovať len ako alternatívny manažment, ale pri miernej svahovitosti je kosenie vhodným spôsobom starostlivosti o uvedené typy biotopov. Optimálne je ručné kosenie alebo ľahkou mechanizáciou v termíne do 15. 6. Pre tieto typy biotopov vyhovuje kosenie raz ročne. Pokosenú biomasu je potrebné na lokalite nechať vyschnúť, aby sa zabezpečila distribúcia semien, a až následne z lokality odstrániť.

· V prípade výskytu porastov Calamagrostis epigeios je potrebné aj druhé kosenie v týchto častiach lokalít s cieľom eliminovať jeho porasty. 

· Odstraňovať náletové dreviny na lokalitách, ak pokrývajú viac ako 15 % lokality. Zásah sa realizuje v jesenných až zimných mesiacoch aj s následným odstránením biomasy.

· V prípade potreby odstraňovanie inváznych a nepôvodných invázne sa správajúcich druhov rastlín, spôsobom vhodným pre elimináciu daných druhov.

Mezofilné lúky

6510 Nížinné a podhorské kosné lúky (Lk1)

· Najvhodnejším manažmentom lokalít je kosenie, ktoré je optimálne realizovať v termíne po 15. 6. Pre biotop Lk1 vyhovuje kosenie 2-krát ročne. Pokosenú biomasu je potrebné nechať na lokalite vysušiť a až následne ju z lokality odstrániť. Vhodné je z hľadiska zachovania populácií hmyzu zabezpečovať kosbu na lokalite etapovite, tzn. postupne po častiach v priebehu niekoľkých týždňov.
· Lokality môžu byť aj dopásané po prvej kosbe, v prípade, že nebude zabezpečená druhá kosba počas daného roku. Zaťaženie je vhodné 0,3 – 0,6 VDJ/ha, pričom je potrebné zabezpečiť rovnomerné rozmiestnenie zvierat v rámci lokality.

· Je prípustné aj dodatočné prihnojovanie (najmä v prípade porastov, ktoré sa kosia 2-krát ročne) a to výlučne maštaľným hnojom, nie hnojovicou, raz za dva roky. Maximálne odporúčané množstvo dusíka je 50 kg na hektár.

· Odstraňovanie náletových drevín na lokalitách v jesenných až zimných mesiacoch aj s následným odstránením biomasy.
· Zabrániť prísevom, ich rozorávaniu a likvidácii výstavbou.

· V prípade dlhodobo opustených lokalít, kde sú expanzívne rozšírené niektoré druhy, je potrebné zabezpečiť asanačné opatrenia, ktoré zahŕňajú okrem odstránenia sukcesných drevín aj kosenie lokality v čase začínajúceho kvitnutia nežiaduceho druhu, aby sa zabezpečila jeho efektívnejšia eliminácia. Vhodné je aj opakované kosenie v priebehu roka, aby sa pravidelne odstraňovala biomasa a oslabovali sa jedince nežiaduceho druhu.

Prechodné rašeliniská, slatiny, penovcové prameniská a karpatské travertínové slaniská

1340* Karpatské travertínové slaniská (Sl2)

· Zabrániť narúšaniu vodného režimu lokality (jej odvodňovaniu a melioračným zásahom v jej okolí), eutrofizácii (splachom živín z okolitých hnojených plôch), pastve, hnojeniu, košarovaniu, zalesňovaniu a mechanickému poškodeniu lokality (napr. pri manipulácii s drevom pri hospodárskych zásahoch).
· V prípade existujúcich odvodňovacích kanálov je potrebné zabezpečiť ich zasypanie alebo zahradenie iným vhodným spôsobom, aby sa obmedzil únik vody z lokality.
· Na lokalitách zarastajúcich sukcesnými drevinami v intervale raz za 3 roky odstrániť v jesenných alebo zimných mesiacoch náletové dreviny. Raz za tri roky môže byť lokalita aj pomulčovaná s využitím ľahšej mechanizácie.
· Predovšetkým na lokalitách s narušeným vodným režimom a lokalitách s hustejšou vegetáciou, resp. v častiach, kde sa rozširujú niektoré druhy (najmä tráv, napr. bezkolenec) na úkor iných druhov, je potrebné zabezpečiť kosenie, raz ročne alebo raz za dva roky. Je nevyhnutné aj následné odstránenie pokosenej biomasy z lokality. Kosenie má byť realizované ľahkou mechanizáciou, napr. krovinorezom v júli – auguste. V prípade potreby (ak chceme zabezpečiť vysemenenie niektorých vzácnejších druhov rastlín) sa môže kosba posunúť na neskôr.
· V prípade problematického výskytu trstiny na lokalitách, je potrebné ju pokosiť v júni, aby sa eliminovala, nakoľko zimné kosenie podporuje vitalitu trstiny.

Pulsatilla slavica G. Reuss (poniklec slovenský)

· V prípade lokalít s pokročilou sukcesiou (na krovinatých a trávnatých stráňach) je potrebné preriedenie krovín a sukcesných drevín tak, aby ostali na lokalite solitérne dreviny na 5 % plochy. Zásah je potrebné realizovať v jesennom až zimnom období.

· V prípade hromadenia stariny na lokalite je potrebné zabezpečiť kosenie lokality po odkvitnutí a vysemenení druhu (jún – júl) raz za 2 roky alebo zabezpečiť extenzívnu pastvu oviec alebo kôz v zaťažení 0,3 DJ/ha.
· Zabrániť ťažbe horninového podkladu v miestach výskytu druhu, úmyselnému zalesňovaniu lokality a vypaľovaniu porastov vo vegetačnom období.

Vertigo angustior Jeffreys (pimprlík mokradný)

· Eliminácia činností, v dôsledku ktorých dochádza k výrazným zmenám vo vodnom režime a narušeniu hydrologických pomerov lokality.

· Eliminácia nevhodného spôsobu hospodárenia (napr. pasenie dobytka, intenzívne kosenie), ktorý vedie k znižovaniu zastúpenia preferovaných druhov rastlín.

· Odstraňovanie náletových drevín a rýchlo sa šíriacich nepôvodných druhov rastlín.

· Minimalizácia používania pesticídov a herbicídov.

Zásady využívania územia je možné zhrnúť nasledovne:

· starostlivosť o v súčasnosti nevyužívanú časť územia, kde v dôsledku prirodzenej sukcesie dochádza k ústupu druhov, ktoré sú predmetom ochrany a postupnému zarastaniu biotopov európskeho významu,

· postupné odstránenie časti drevinovej vegetácie na doteraz neobhospodarovaných plochách,

· podpora tradičného obhospodarovania (kosenie, extenzívna pastva),

· vytvorenie podmienok pre existenciu a vývoj pôvodných rastlinných spoločenstiev,

· odstraňovanie inváznych a nepôvodných invázne sa správajúcich druhov, ktoré sa v území objavia.
2 CIELE STAROSTLIVOSTI A OPATRENIA NA ICH DOSIAHNUTIE

2.1 Stanovenie dlhodobých cieľov starostlivosti v nadväznosti na ekologicko-funkčné priestory a zóny

Hlavným (dlhodobým) cieľom ochrany územia NPR Sivá Brada je: Do roku 2027 dosiahnuť priaznivý stav kategórie A karpatských travertínových slanísk a suchomilných travinnobylinných biotopov a zachovať súčasný stav ostatných biotopov a druhov európskeho významu, ktoré sú predmetom ochrany chráneného územia.
Hlavný cieľ bude realizovaný prostredníctvom:

· dôsledného dodržiavania cieľov a opatrení v jednotlivých ekologicko-funkčných priestoroch,

· zapojenia vlastníkov a užívateľov pozemkov do ochrany územia národnej prírodnej rezervácie, do aktivít zachovávajúcich prírodné hodnoty a zároveň prinášajúcich prosperitu miestnym obyvateľom, ako je obnova tradičných foriem hospodárenia.

2.2 Stanovenie operatívnych cieľov v nadväznosti na ekologicko-funkčné priestory a zóny

Vedľajší (operatívny) cieľ 1: Dosiahnuť do roku 2027 zlepšenie stavu biotopu európskeho významu Karpatské travertínové slaniská (1340*) z kategórie B do kategórie A a zachovať stav kategórie B biotopu druhu európskeho významu pimprlík mokradný (Vertigo angustior) v rámci EFP2.
Vedľajší (operatívny) cieľ 2: Dosiahnuť do roku 2027 zlepšenie stavu biotopu európskeho významu Suchomilné travinno-bylinné a krovinové porasty na vápnitom podloží (6210) a Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae (6210*) z kategórie B do kategórie A a zachovať súčasný stav biotopov európskeho významu Pionierske porasty zväzu Alysso-Sedion albi na plytkých karbonátových a bázických substrátoch (6110*) v kategórii B, Suché a dealpínske travinno-bylinné porasty (6190) v kategórii B, Nížinné a podhorské kosné lúky (6510) v kategórii C a druhu európskeho významu poniklec slovenský (Pulsatilla slavica) v kategórii B v rámci EFP1.
Vedľajší (operatívny) cieľ 3: Zabezpečiť prevyhlásenie NPR Sivá Brada v hraniciach SKUEV0105 Spišskopodhradské travertíny a SKUEV2105 Spišskopodhradské travertíny – doplnok.
Vedľajší (operatívny) cieľ 4: Zlepšiť poznanie stavu a nárokov biotopov a druhov, ktoré sú predmetom ochrany alebo ďalších osobitných záujmov ochrany prírody a krajiny v území.
Vedľajší (operatívny) cieľ 5: Zvýšiť povedomie verejnosti o hodnotách územia s cieľom eliminovať vplyv negatívnych javov na predmety ochrany územia.

Stanovenie vedľajších cieľov zohľadňuje stav biotopov a druhov európskeho významu v území a potreby zmien v rámci biogeografického regiónu. Hodnotiace tabuľky sú uvedené v kapitole 1.6.3.

2.3 Rámcové plánovanie a modely hospodárenia pre lesné biotopy

Lesné porasty a pozemky sa v území NPR Sivá Brada nenachádzajú. Kapitola sa preto nespracováva.
2.4 Navrhované opatrenia, stanovenie harmonogramu ich plnenia, určenie subjektu zodpovedného za ich plnenie, stanovenie merateľných indikátorov ich plnenia

Tab. č. 5 

	Vedľajší (operatívny) cieľ 1: Dosiahnuť do roku 2027 zlepšenie stavu biotopu európskeho významu Karpatské travertínové slaniská (1340*) z kategórie B do kategórie A a zachovať stav kategórie B biotopu druhu európskeho významu pimprlík mokradný (Vertigo angustior) v rámci EFP2.

	Merateľný ukazovateľ plnenia: v roku 2027 dosiahnutý stav A biotopu 1340* v rámci celej plochy EFP2 (zlepšená štruktúra biotopov a príp. aj zvýšená výmera na úkor biotopu Lk11), zachovaný stav B biotopu druhu európskeho významu pimprlík mokradný (Vertigo angustior) v rámci EFP2

	Opatre​nie 1.1
	Kosenie (mulčovanie) v súlade s rámcovými zásadami pre daný typ biotopu

	
	Merateľný indikátor plnenia: Udržanie biotopu travertínových slanísk v žiaducom stave bez známok intenzifikácie a prítomnosti inváznych a nepôvodných druhov

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	1.1.1
	Jednorazové mulčovanie, následné kosenie v súlade s rámcovými zásadami pre biotop Sl2, s následným odstránením biomasy vyhrabaním po jej presušení v EFP2
	Výmera plochy, na ktorej došlo k mulčovaniu, koseniu a odstráneniu biomasy, fotodoku​mentácia pred a po zásahu
	2018 – 2027 (každoročne)
	Užívateľ pozemkov
	Agroenvironmentál​ne platby – Ochrana biotopov poloprírodných a prírodných trávnych porastov
	EFP2, EFP3

	Vedľajší (operatívny) cieľ 2: Dosiahnuť do roku 2027 zlepšenie stavu biotopu európskeho významu Suchomilné travinno-bylinné a krovinové porasty na vápnitom podloží (6210) a Suchomilné travinno-bylinné a krovinové porasty na vápnitom podloží s významným výskytom druhov čeľade Orchidaceae (6210*) z kategórie B do kategórie A a zachovať súčasný stav biotopov európskeho významu Pionierske porasty zväzu Alysso-Sedion albi na plytkých karbonátových a bázických substrátoch (6110*) v kategórii B, Suché a dealpínske travinno-bylinné porasty (6190) v kategórii B, Nížinné a podhorské kosné lúky (6510) v kategórii C a druhu európskeho významu poniklec slovenský (Pulsatilla slavica) v kategórii B v rámci EFP1.

	Merateľný ukazovateľ plnenia: v roku 2027 zachovaný stav B biotopov 1340*, 6190 a druhu poniklec slovenský (Pulsatilla slavica), minimálne stav C (príp. dosiahnutý stav B) biotopu 6510 v rámci celej plochy EFP1, dosiahnutý stav A biotopov 6210, 6210* v rámci EFP1

	Opatre​nie 2.1
	Výrub náletových drevín, kosenie a extenzívna pastva v území v súlade s rámcovými zásadami pre dané typy biotopov

	
	Merateľný indikátor plnenia: Udržanie biotopu teplo- a suchomilných lúk v žiadúcom stave bez známok intenzifikácie a prítomnosti inváznych a nepôvodných druhov, zlepšenie stavu populácie a biotopu druhu európskeho významu poniklec slovenský (Pulsatilla slavica) a zvýšenie jeho počtu v území

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	2.1.1
	Redukcia náletových drevín a krov na časti plochy EFP1 v súlade s rámcovými zásadami pre biotopy Pi5, Tr1, Tr5 (s ponechaním zastúpenia krovín na 10 – 30 %), s následným odstránením biomasy mimo lokalitu
	Zvýšenie výmery plôch v EFP1 bez krovín a bez opätovného rozširovania drevín (fotodokumentácia pred a po zásahu)
	2018 – 2019 (mimo vegetačného obdobia)
	Užívateľ pozemkov
	Užívateľ pozemkov
	EFP1

	2.1.2
	Kosenie, extenzívna pastva v EFP1 v súlade s rámcovými zásadami pre biotop Pi5, Tr1, Tr5
	Zabezpečené kosenie a pasenie plôch, fotodokumentácia
	2018 – 2027 (každoročne)
	Užívateľ pozemkov
	Agroenvironmentálne platby – Ochrana biotopov poloprírod​ných a prírodných trávnych porastov
	EFP1

	Vedľajší (operatívny) cieľ 3: Zabezpečiť prevyhlásenie NPR Sivá Brada v hraniciach SKUEV0105 Spišskopodhradské travertíny a SKUEV2105 Spišskopodhradské travertíny – doplnok.

	Merateľný ukazovateľ plnenia: Spracovanie projektu ochrany a prevyhlásenie NPR Sivá Brada

	Opatre​nie 3.1
	Spracovanie projektu ochrany a dopracovanie aj programu starostlivosti NPR Sivá Brada

	
	Merateľný ukazovateľ plnenia: Spracovaný projekt ochrany na novú hranicu rešpektujúcu územia Natura 2000

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	3.1.1
	Rokovanie s majiteľmi a užívateľmi pozemkov o rozšírení CHÚ
	Dohoda s majiteľmi a užívateľmi o rozšírení CHÚ
	2018 – 2020
	ŠOP SR
	Rozpočet ŠOP SR
	Mimo NPR

	3.1.2
	Zabezpečenie spracovania návrhu rozšírenia CHÚ
	Spracovaný návrh rozšírenia CHÚ 
	2019 – 2022
	ŠOP SR
	Rozpočet ŠOP SR
	Mimo NPR

	3.1.3
	Zabezpečenie spracovania návrhu aktualizácie programu starostlivosť o rozšírené územie CHÚ
	Spracovaný návrh aktualizácie programu starostlivosti
	2020 – 2022
	ŠOP SR
	Rozpočet ŠOP SR
	Mimo NPR

	Vedľajší (operatívny) cieľ 4: Zlepšiť poznanie stavu a nárokov biotopov a druhov, ktoré sú predmetom ochrany, alebo ďalších osobitných záujmov ochrany prírody a krajiny v území.

	Merateľný indikátor plnenia: aktuálne údaje o stave predmetov ochrany

	Opatre​nie 4.1
	Monitoring a vyhodnocovanie stavu predmetov ochrany územia

	
	Merateľný indikátor plnenia: údaje o stave predmetov ochrany, lepšie spoznanie ekológie predmetov ochrany a posúdenie správnosti návrhu opatrení

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP

	4.1.1
	Monitoring biotopov, ktoré sú predmetom ochrany NPR
	Záznamy v KIMS, fotodokumentácia a správy z monitoringu
	2018 – 2027 (každoročne alebo každé 2 roky)
	ŠOP SR
	Rozpočet ŠOP SR
	Celé územie

	4.1.2
	Monitoring druhov (sčítanie počtu na ploche, dlhodobo plocha výskytu)
	Záznamy v KIMS, fotodokumentácia a správy z monitoringu ohľadom údajov o počte a ploche výskytu druhov
	2018 – 2027 (každoročne)
	ŠOP SR
	Rozpočet ŠOP SR
	Celé územie

	4.1.3
	Hodnotenie stavu biotopov a druhov, ktoré sú predmetom ochrany NPR, vo vzťahu k realizovaným opatreniam
	Zhodnotený stav predmetov ochrany
	2018 – 2025 (každé 2 roky)
	ŠOP SR
	Rozpočet ŠOP SR
	Celé územie

	4.1.4
	Výskumné aktivity v území v spolupráci s vedeckými inštitúciami
	Zrealizované výskumy
	Trvalý (podľa potreby)
	ŠOP SR, výskumné inštitúcie
	Rozpočet ŠOP SR, iné zdroje
	Celé územie

	Vedľajší (operatívny) cieľ 5: Zvýšiť povedomie verejnosti o hodnotách územia s cieľom eliminovať vplyv negatívnych javov na predmety ochrany územia

	Merateľný ukazovateľ: Znížený negatívny vplyv návštevníkov územia

	Opatre​nie 5.1
	Vydanie informačných materiálov, inštalácia tabúľ obnoveného náučného chodníka (NCH)

	
	Merateľný indikátor plnenia: Vydané informačné materiály, rekonštruovaný NCH v území

	Číslo aktivity
	Opis aktivity
	Výstup – indikátor plnenia aktivity
	Termín
	Zodpoved​nosť
	Zdroje
	EFP/ zóna

	5.1.1
	Príprava a spracovanie informácií o ochrane NPR a jej plánovaného rozšírenia
	Informácie pripravené na použitie
	2022 – 2024
	ŠOP SR
	ŠOP SR
	Celé územie

	5.1.2
	Vydanie informačných materiálov, inštalácia rekonštruovaného NCH v území
	Vydané informačné materiály, inštalované zariadenia NCH v území
	2024 – 2026
	ŠOP SR
	ŠOP SR
	Celé územie


4
SPÔSOB VYHODNOCOVANIA PROGRAMU STAROSTLIVOSTI

Vyhodnocovanie programu starostlivosti a účinnosti vykonaných opatrení bude vykonávať Správa Národného parku Slovenský raj. Opatrenia budú rozpracované na jednotlivé roky a vyhodnocované v rámci plánu hlavných úloh správy národného parku. Zároveň sa bude viesť prehľad o plánovaných a reálne čerpaných finančných prostriedkoch. Ukazovateľom efektívnosti plnenia programu je sledovanie kapitoly 3 Ciele starostlivosti a opatrenia na ich dosiahnutie na základe nasledovnej tabuľky. Červenou sú vyznačené roky, kedy ba malo byť vyhodnocované naplnenie indikátora (čiastočné alebo úplné).

Tab. č. 6 Harmonogram aktivít a dosiahnutých výstupov
	Aktivita
	2018
	2019
	2020
	2021
	2022
	2023
	2024
	2025
	2026
	2027

	1.1.1
	x
	x
	x
	x
	x
	x
	x
	x
	x
	x

	2.1.1
	x
	x
	
	
	
	
	
	
	
	

	2.1.2
	x
	x
	x
	x
	x
	x
	x
	x
	x
	x

	3.1.1
	x
	x
	x
	
	
	
	
	
	
	

	3.1.2
	
	x
	x
	x
	x
	
	
	
	
	

	3.1.3
	
	
	x
	x
	x
	
	
	
	
	

	4.1.1
	x
	x
	x
	x
	x
	x
	x
	x
	x
	x

	4.1.2
	x
	x
	x
	x
	x
	x
	x
	x
	x
	x

	4.1.3
	x
	
	x
	
	x
	
	x
	
	x
	

	4.1.4
	x
	x
	x
	x
	x
	x
	x
	x
	x
	x

	5.1.1
	
	
	
	
	x
	x
	x
	
	
	

	5.1.2
	
	
	
	
	
	
	x
	x
	x

Spracovateľmi tohto programu starostlivosti sú pracovníci Štátnej ochrany prírody Slovenskej republiky – Správy Národného parku Slovenský raj.

Autori: Barlog, M., Bryndzová, Š., Dražil, T., Leskovjanský, M.
6 PRÍLOHY

6.1
Mapa predmetov ochrany

6.2
Mapa identifikácie vlastnícko-užívateľských vzťahov

[image: image6.jpg]3912

3913,

3914 NPR Siva Brada

Mapa identifik4cie viastnicko-uzivatelskych vztahov
parcely E KN k.u. Spi§ské Podhradie

3954

M 1:3 000
= 3907
KERE] 3918 — \\
3920 |
SIZTTT =
3921/2 ‘\\ 3905
3926
3904
3927
4297 3905
o
3932
3932/1
]
3933
3934
3935
93! 3936/1
3936/1
137
39.
3 39401
3940/1
e 3940/2
41
3941
3942 o4
3043 X“
— s
Legenda i
A NPR Sivé Brada
vlastnictvo
Mesto Spisské Podhradie
Lo Rimskokatolicka cirkev Biskupstvo Spi$ské Podhradie GieD
SLOVENSKY POZEMKOVY FOND
o . 63
= sukr. vlastnici - Simko Milan a Alena, Krompachy Igformaény systém katastra neh ut_?g\o?"
fematick}
b stikromni viastnici
parcely E KN k.u. Spisské Podhradie 30 60 120)
3053 A

1-120

3898

P KN k.0. Spigské Podhradie
i i na pravne Gkony.

Urad geodézie, kart

5 spracovanie © Statna o
3865

rirody SR, Banska Bystrica, 2018
" & 3897

a katastra Slovenskej republiky; Datum poslegnej aktualizacie: 1/1. 201

3896 4gg

E

s
3893 /3892 fgg

180

389

:gu:“::’s\ | Vyhotovil: SOP SR, Sprava NP Slovensky raj, 2018
3864 7 7 i S S





[image: image7.jpg]2063/2 - SERIATY
w“ NPR Siva Brada 12 2063
2063/93 o5 Mapa identifik4cie viastnicko-uzivatelskych vztahov
2063/94 > parcely C KN k.. Spi$ské Podhradie 2063/3
M 1:3 000
2064/1 P05
2063/1
2063122 213
2083/9
2058/10
2053/1
Legenda
[ I NPR Sivé Brada
vlastnictvo
| Mesto Spisské Podhradie
[ Rimskokatolicka cirkev Biskupstvo Spisské Podhradie
|| SLOVENSKY POZEMKOVY FOND Parosh C YNK. 3 Spieké Fodple
" Nesluzi na pravne tkony.
sukr. viastnici - Simko Milan a Alena, Krompachy formagny systém katastra nehnutefnosti © Urad geodézie, kartografie a katastra Slovenskej republiky; Datum poslednej aktualizacie: 1. 1. 2018
Tematické spracovanie © Statna ochrana prirody SR, Banska Bystrica, 2018
- stkromni viastnici
[ parcely C KN k.u. Spigské Podhradie 120






6.3
Mapa využitia územia

6.4
Mapa ekologicko-funkčných priestorov

6.5
Mapa zón
(nevypracováva sa, nakoľko na celom území platí jeden – 4. stupeň ochrany)

6.6
Mapa navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)


Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000








PAGE  
6

